Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 350

5. Az ismeretek ellenőrzési rendszere Az 5. számú melléklet 5. pontjában foglaltak figyelembevételével — a szakdolgozat témája a hallgató tanulmányaival összefüggő tárgykörökből választott jazzelméleti, jazztörténeti, zenepedagógiai vagy módszertani téma, — az önálló zeneszerzői diplomahangversenyen a hallgató több műve hangzik el, különböző összeállítású együttesek bemutatásában, számot adva a hallgató zeneszerzéstechnikai és hangszerelési felkészültségéről, alkotói mondanivalójáról, — a záróvizsga komplex szóbeli részén a hallgató több vizsgakompozíciót, valamint hangszerelési mintákat mutat be combóra, big bandre és nagyzenekarra, számot adva stílusismeretéről, a különböző zeneszerzői és improvizációs technikák elsajátításáról. JAZZHANGSZER ELŐADÓM ŰVÉSZ, TANÁR SZAKOK A jazzhangszer előadóművész, tanár szakok — a jazzzongora, a jazzbőgő, a jazzgitár, a jazzbasszusgitár, a jazztrombita, a jazzharsona, a jazzszaxofon, valamint a jazzdob előadóművész, tanár szak — sajátos képesítési követelményeinek értelmezésekor az alábbi egységes szövegben a dőlt betűs jazzhangszer szó rendre a felsorolt konkrét jazzhangszerek nevével helyettesítendő.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes